CELEX: 62017CN0181
Language: hr
Date: 2017-04-07 00:00:00
Title: Predmet C-181/17: Tužba podnesena 7. travnja 2017. – Europska komisija protiv Kraljevine Španjolske

19.6.2017   
            
            
               HR
            
            
               Službeni list Europske unije
            
            
               C 195/15
            
         Tužba podnesena 7. travnja 2017. – Europska komisija protiv Kraljevine Španjolske
   (Predmet C-181/17)
   (2017/C 195/20)
   Jezik postupka: španjolski
   
      Stranke
   
   
      Tužitelj: Europska komisija (zastupnici: J. Hottiaux i J. Rius, agenti)
   
      Tuženik: Kraljevina Španjolska
   
      Tužbeni zahtjev
   
   Tužitelj od Suda zahtijeva da:
   
               —
            
            
               proglasi, u skladu s člankom 258. Ugovora o funkcioniranju Europske unije, da je utvrđivanjem minimalnog broja vozila potrebnih za dobivanje dozvole za javni prijevoz Kraljevina Španjolska povrijedila svoje obveze na temelju članka 3. i članka 5. točke (b) Uredbe (EZ) br. 1071/2009 o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika,
            
         
               —
            
            
               naloži Kraljevini Španjolskoj snošenje troškova.
            
         
      Tužbeni razlozi i glavni argumenti
   
   Predmet tužbe Europske komisije protiv Kraljevine Španjolske jest primjena Uredbe (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (SL 2009., L 300, str. 51.) (SL, posebno izdanje na hrvatskom jeziku, poglavlje 6., svezak 7., str. 135.) (1).
   Komisija smatra da je Kraljevina Španjolska propisivanjem zahtjeva posjedovanja barem triju vozila za dobivanje odobrenja za javni prijevoz povrijedila svoje obveze na temelju članka 3. stavaka 1. i 2. te članka 5. točke (b) navedene uredbe.
   
      (1)  SL 2009., L 300, str. 51. (SL, posebno izdanje na hrvatskom jeziku, poglavlje 6., svezak 7., str. 135.)